32003R1801
L 264/16
JURNALUL OFÍCIAL AL UNIUNII EUROPENE
REGULAMENTUL (CE) NR. 1801/2003 AL COMISIEI
din 14 octombrie 2003
privind autorizarea temporară a unei noi utilizări a unui microorganism în hrana animalelor
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 70/524/CEE a Consiliului din 23 noiembrie 1970 privind aditivii din hrana animalelor (1), astfel cum a fost modificată ultima dată prin Directiva 2003/7/CE a Comisiei (2), în special articolul 3 și articolul 9e alineatul (1),
întrucât:
(1)
Directiva 70/524/CEE prevede că nici un aditiv nu poate fi pus în circulație dacă nu a fost acordată o autorizare comunitară.
(2)
În cazul aditivilor menționați în partea II din anexa C la Directiva 70/524/CEE care încorporează microorganisme, se poate acorda autorizarea temporară a unei noi utilizări a unui aditiv în hrana animalelor dacă sunt îndeplinite condițiile stabilite de directiva menționată și dacă este întemeiat să se presupună, având în vedere rezultatele disponibile, că în cazul utilizării în nutriția animalelor, aditivul are unul din efectele prevăzute la articolul 2 litera (a) din directiva menționată. Autorizarea temporară poate fi acordată pentru o perioadă de maxim patru ani.
(3)
Aditivul respectiv a fost deja autorizat pentru purcei conform Regulamentului (CE) nr. 1411/1999 al Comisiei (3) și pentru viței și pui pentru îngrășare, conform Regulamentului (CE) nr. 1636/1999 al Comisiei (4).
(4)
Au fost prezentate noi date în sprijinul unei cereri pentru a se extinde autorizarea utilizării la curcanii pentru îngrășare.
(5)
Din examinarea cererii prezentate pentru autorizarea microorganismului specificat în anexa la prezentul regulament se constată că acesta îndeplinește condițiile menționate la articolul 9e alineatul (1) din Directiva 70/524/CEE.
(6)
Prin urmare, ar trebui să se autorizeze provizoriu, pentru o perioadă de patru ani, utilizarea microorganismului Enterococcus faecium, specificat în anexă, iar acesta ar trebui să fie inclus în capitolul IV din lista aditivilor autorizați.
(7)
Comitetul științific pentru nutriția animalelor a emis un aviz favorabil privind siguranța utilizării acestui Enterococcus faecium, destinat a fi folosit în hrana pentru curcani, în condițiile specificate de anexa la prezentul regulament.
(8)
Din examinarea cererii se constată că sunt necesare anumite proceduri pentru protecția lucrătorilor împotriva expunerii la aditivii menționați în anexă. Cu toatea acestea, protecția este asigurată prin aplicarea Directivei 89/391/CEE a Consiliului din 12 iunie 1989 privind introducerea măsurilor de natură să promoveze ameliorarea siguranței și sănătății lucrătorilor la locul de muncă (5).
(9)
Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTUL REGULAMENT:
Articolul 1
Se autorizează aditivul care aparține grupei „microorganisme” specificate în anexă pentru utilizare ca aditiv în hrana animalelor, în condițiile stabilite în anexă.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 14 octombrie 2003.